Αλευρίσιος χαλβάς με πετιμέζι
Ένας χαλβάς αλλιώτικος από τους άλλους, ζουμερός με σιρόπι από πετιμέζι και άρωμα κανέλας.
1 κούπα πετιμέζι, 1½ κούπα νερό, 1 ξυλάκι κανέλα, 1/2 κούπα ελαιόλαδο, 1 κούπα αλεύρι για όλες τις χρήσεις, 1 κούπα ψίχα καρυδιού, λίγη κανέλα σε σκόνη, για πασπάλισμα
Για τον αλευρίσιο χαλβά με πετιμέζι, βάζουμε σε ένα κατσαρολάκι το πετιμέζι, το νερό και την κανέλα.Τα βράζουμε για 2-3 λεπτά από τη στιγμή του κοχλασμού. Αποσύρουμε το σιρόπι από τη φωτιά και αφαιρούμε την κανέλα.Ζεσταίνουμε το ελαιόλαδο σε μια κατσαρόλα, σε μέτρια φωτιά.Προσοχή να μην κάψει!Προσθέτουμε το αλεύρι και ανακατεύουμε συνέχεια μέχρι να καβουρδιστεί το αλεύρι (θα σκουρύνει ελαφρώς το χρώμα του). Ρίχνουμε το σιρόπι σε δύο δόσεις, ανακατεύοντας γρήγορα για να μην σβολιάσει το μείγμα.Μόλις πήξει και ξεκολλάει από τα τοιχώματα της κατσαρόλας, αποσύρουμε από τη φωτιά. Ρίχνουμε τα καρύδια και ανακατεύουμε να πάνε παντού.Βάζουμε τον χαλβά σε μια μικρή φόρμα με τρύπα στη μέση.Τον αφήνουμε να κρυώσει και να σταθεροποιηθεί για περίπου 30 λεπτά. Τον ξεφορμάρουμε σε μια πιατέλα και πασπαλίζουμε με κανέλα.
Αλεύρι (ζύμες),Καρύδια,Καθαρά Δευτέρα,Vegan,Νηστίσιμα,Χορτοφαγικά